paragraph_text: Razlikuje se atašea – početnika u diplomatskoj profesiji od atašea – člana diplomatske misije koji ima posebnu stručnu i tehničku spremu i kao takav je pridodan misiji da izravno surađuje sa šefom misije i na svojem području, te obično ima i visok rang. Tako primjerice postoji vojni ataše, ataše za kulturu, ataše za suradnju s medijima, trgovinski ataše i drugi.